ועדת הכספים, כנסת 20, פרוטוקול מספר 27, 2015-06-30 11:00

משה גפני: אנחנו עוברים לסעיף הבא בסדר-היום: צו הבלו על הדלק.

מיקי לוי: אדוני, סעיף חדש?

מיקי לוי: אני רוצה להגיש הצעה לסדר, בבקשה.

משה גפני: כן, תן לי רק לקרוא את זה: צו הבלו על הדלק (פטור והישבון) (הוראת שעה), התשע"ה-2015.

משה גפני: חבר הכנסת מיקי לוי, יש לו הצעה לסדר.

מיקי לוי: אדוני היושב-ראש, אני מבקש להעלות הצעה לסדר בנוגע לדחיית הדיון בחוק לתיקון מועדי הגשת התקציב.

מיקי לוי: כאמור, בעוד שבוע ימים מסתיימים 55 הימים שמקנה חוק יסוד: הכנסת, סעיף 36א.

משה גפני: מה?

משה גפני: לא שמעתי, היה פה רעש.

מיקי לוי: בעוד שבוע ימים מסתיימים 55 הימים שמקנה חוק יסוד: הכנסת.

משה גפני: ה-6 ביולי?

מיקי לוי: לפי סעיף 36א לממשלה להניח את תקציב המדינה על שולחנה של הכנסת.

מיקי לוי: אני חושש ממצב בו נמצא את עצמנו ביום שני בבוקר, יממה לפני פקיעת המועד החוקי לאישור תקציב המדינה והנחתו על שולחן הכנסת, נדרשים לאשר הצעת ראש הממשלה להחיל תוכנית תקציב תלת-שנתי, שאני יודע, אדוני, שגם אתה מתנגד אליו, תוכנית הרסנית שמתנגדים רבים לה, כולל שר האוצר.

מיקי לוי: ואני מבקש לדעת, אדוני, מהי עמדת יושב-ראש הוועדה לכשתגיע הצעה כזו?

מיקי לוי: בנוסף, אני מבקש מהיועצת המשפטית של הוועדה להתייחס למצב החוקי.

מיקי לוי: אם החוק לא משתנה והממשלה לא מאשרת תקציב עד יום שלישי הבא, מניחה אותו על שולחן הכנסת, האם הממשלה מתפרקת?

מיקי לוי: האם הכנסת מתפזרת?

מיקי לוי: האם המנדט להקמת ממשלה חוזר לנשיא המדינה?

בצלאל סמוטריץ': אפשר להוסיף עוד משהו קטן, אדוני היושב-ראש?

בצלאל סמוטריץ': מעניין לעניין באותו עניין.

בצלאל סמוטריץ': היה כאן דיון בהשתתפות החשכ"לית, כזכור, כשמשרד האוצר ביקש בסופו של יום להניח תקציב שיאושר אך ורק בנובמבר.

בצלאל סמוטריץ': וחברי הוועדה הנכבדים ואדוני היושב-ראש בראשם ניסינו לבדוק איך מתנהל תקציב המדינה עד אז.

בצלאל סמוטריץ': עכשיו, הייתה כאן אמירה חד-משמעית של החשבת הכללית לפרוטוקול, שכשמדובר על תקציב של 1 חלקי 12 שבאמצעותו מתנהל המשק עד לאישור תקציב מדינה חדש, אז זה 1 חלקי 12 של סך התקציב שבוצע בשנת 2014 ולא רק מה שבסיס תקציב.

משה גפני: נאמר, כן.

<שגית אפיק: החוק קובע את זה.

בצלאל סמוטריץ': אני בעקבות זה בקשר עם מנהל הוועדה על מספר רב מאוד של תקנות שזה בפירוש לא עובד ככה, שלא מתוקצבות או בכלל או באופן חלקי מאוד, תקנות במשרד החינוך, אגף תרבות תורנית, הרבה מאוד תקנות, תקנות של החמ"ד.

בצלאל סמוטריץ': שוב, כמה דברים שאני בדקתי, אני משוכנע שיש עוד הרבה יותר, שמתוקצבות אך ורק ביחס של 1 חלקי 12 על בסיס התקציב 2014, ללא כספים תוספתיים.

בצלאל סמוטריץ': זה בעיני מחדל.

בצלאל סמוטריץ': הוועדה הסכימה, לפחות שוב באותו דיון, עד כמה שהסכמתנו נדרשה, הסכימה לזה שהתקציב יובא בצורה כזאת שהוא ייכנס לתוקף רק בנובמבר, כשההערכה הייתה שהמשק בסך הכול מתנהל וגופים לא נפגעים בתקופה הזאת.

<קריאה: תביא את הרשימה.

בצלאל סמוטריץ': אז שלחתי אותה למנהל הוועדה, אני היום אמור להעביר עוד רשימה.

בצלאל סמוטריץ': אני חושב שאם יסתבר שהחשכ"לית לא אמרה אמת, או התכוונה לומר אמת ולא יצא לה, אני חושב שצריך לעשות על זה דיון מחדש.

<שגית אפיק: החוק קובע שזה כולל את השינויים שבוצעו, אז זה לא כל כך - - -

בצלאל סמוטריץ': העובדה היא שזה לא מבוצע.

בצלאל סמוטריץ': בסדר, העובדה היא שהאוצר, והעברתי את החומר למנהל הוועדה, אחרי שביצענו פניות דרך המשרד אל האוצר, והאוצר מסרב לחלוטין להעביר את הכספים האלה, שוב בניגוד להתחייבות כאן בוועדה.

משה גפני: טוב, אז ככה: לגבי הנושא של מה שעכשיו אתה אומר שאתמול העברת למנהל הוועדה, אקח את החומר הזה, אפנה לחשבת הכללית.

משה גפני: וכמו שאומרת היועצת המשפטית של הוועדה, החשבת לא עושה בזה טובה, זאת אומרת היא הציגה את הדברים מאוד יפה ומאוד מרשים, אבל החוק קובע את זה.

משה גפני: החוק קובע שבשעה שיש מצב כזה, אז כאשר מדובר על סעיפי תקציב, מדובר גם על מה שהיה בבסיס התקציב וגם התוספות שהיו במהלך השנה.

משה גפני: ועל זה מדובר על 1 חלקי 12.

משה גפני: ויש את הוראות המנכ"ל שבעצם קובעות השנה שזה יהיה 90% ולא 70%.

משה גפני: אני בכל מקרה אבדוק את העניין הזה, אקח את החומר, אבדוק את העניין.

משה גפני: לגבי – אם אתה רוצה שהיועצת המשפטית תשיב חוקית, אז בסדר.

מיקי לוי: אני רק רוצה את עמדתך לתלת-שנתי.

משה גפני: בסדר, אז קודם אומר לגבי העניין עצמו.

משה גפני: סיכמנו את הדיון בהחלטת הממשלה שהגיעה לכאן כחוק, דנו על ההסתייגויות של האופוזיציה, והיינו אמורים למחרת, על-פי בקשת האופוזיציה – חשבתי להצביע באותו יום, האופוזיציה ביקשה, כדי שלא יהיה פיליבסטר וכדי שיהיה דיון רציני, שלא תהיה הצבעה באותו יום.

משה גפני: אם הייתה הצבעה באותו יום, אז הייתה הצבעה באותו יום והיה נגמר.

משה גפני: מכיוון שלא הייתה הצבעה באותו יום, קרא לי ראש הממשלה בערב.

מיקי לוי: חברים, אני מבקש שקט, מה שעכשיו נאמר פה מאוד חשוב.

רחל עזריה: בוועדה הלא נכונה.

יואב קיש: יש פה מגידי עתידות.

יואב קיש: בוא נשמע אם זה עובד לו.

רחל עזריה: לא, יש ועדות שזה עובד.

מיקי לוי: נראה לי יהיה כאן שיתוף פעולה פורה.

מיקי לוי: זה בסדר.

מיכל בירן: אני מבינה שוועדת הכנסת בכלל לא העבירה את החוק לכאן.

משה גפני: איזה חוק?

מיקי לוי: לא, מדברים על חוק התקציב.

יואב קיש: אנחנו עכשיו שומעים מה חבר הכנסת גפני חושב.

משה גפני: רגע, שנייה, החוק פה.

<שגית אפיק: חוק הארכת המועדים נמצא - - - חוק התקציב - - -

<קריאה: החוק עדיין לא הגיע לפה.

משה גפני: איזה חוק לא הגיע?

<קריאה: הסיבה שלא הייתה הצבעה זה לא בגלל שהאופוזיציה ביקשה, זה בגלל שהחוק לא הגיע לוועדה.

מיקי לוי: לא, ראש הממשלה פנה אליו, את הפסקת אותו בדיוק.

רחל עזריה: הוא ביקש ממנו לדחות.

רחל עזריה: זה לא בגללכם.

מיקי לוי: אז תגידו לנו את האמת אם החוק הונח או לא.

יואב קיש: מה, אתה לא יודע אם הונח או לא?

מיקי לוי: לא.

מיקי לוי: אני רוצה לדעת אם הממשלה מתפרקת או לא.

מיקי לוי: לא עומדים בתאריכים.

מיקי לוי: לא, זה שאלה אחרת.

בצלאל סמוטריץ': מיקי, אתה יכול להירגע, זה נראה שהיא מתפרקת עם הגז עוד הרבה קודם.

בצלאל סמוטריץ': הבנתי שהיום יש התייעצויות בין ראשי הסיעות לקביעת מועד לבחירות.

מיקי לוי: אוסיף עוד דבר מה, מה שנקרא בעגה המשפטית.

משה גפני: על כל פנים, אני רוצה, למען הדיוק ההיסטורי - - -

<שגית אפיק: לא, החוק הזה עבר.

משה גפני: טוב, לא חשוב.

משה גפני: נו, מה זה משנה עכשיו?

משה גפני: לא רלוונטי כל העניין הזה.

משה גפני: צורת העבודה שלי, אלא אם כן יש משהו חריג, דיברתי עם כל הסיעות באופוזיציה, דיברתי איתן יום קודם ושאלתי אותן:

משה גפני: האם אפשר להגיע למצב שבו לא יהיה פיליבסטר, ושיהיה דיון ודיון רציני גם על הנושא של ההסתייגויות?

משה גפני: אמרו לי כולם, ואמרו לי גם מסיעת יש עתיד: אנחנו מתנים את זה בזה שההצבעה תהיה למחרת.

משה גפני: הסכמתי.

משה גפני: זאת אומרת, אמרתי גם בישיבה: לא תהיה הצבעה.

משה גפני: אם הייתה הצבעה, טכנית אני אומר, זה בכלל לא משנה, טכנית אם הייתה הצבעה, אני לא ידעתי אם בקשת ראש הממשלה, אם הייתה הצבעה זה היה עובר.

משה גפני: לא הייתה הצבעה, ההצבעה הייתה למחרת, קרא לי ראש הממשלה, ישבנו פה בבניין הכנסת, זה היה ביום שני, והוא ביקש שלא אצביע מחר מכיוון שהוא רוצה לדבר עם שר האוצר.

משה גפני: ומאז גם אתמול דיברתי אתו.

משה גפני: בסדר, אז אתמול באמת היה הנושא של הגז וכל מה שנלווה לעניין הזה.

משה גפני: אני נגד תקציב תלת-שנתי – נגד.

משה גפני: אמרתי את זה גם לראש הממשלה, אני אומר את זה גם כאן, אם תהיה החלטה של השרים, כולל שר האוצר, שיהיה תקציב תלת-שנתי, אחליט מה אני עושה.

משה גפני: האם אני מקבל על עצמי משמעת קואליציונית או שאגיד שאני יודע מה?

משה גפני: – אני לא רוצה גם לדבר סתם.

משה גפני: אני מקווה שההחלטה תהיה שמה שדנו כאן ומה שהביאה הממשלה לכנסת זה מה שנצטרך להצביע.

משה גפני: אכן, ותתקן אותו היועצת המשפטית אם אני טועה, המועד שצריך להביא את התקציב מבחינת הממשלה לפי המצב החוקי הקיים זה עד ה-6 ביולי, נכון?

<שגית אפיק: ה-6 ביולי.

משה גפני: בסדר.

משה גפני: אני רוצה שזה יהיה מיד.

משה גפני: אני לא חושב שזה נכון לסחוב את זה כל כך הרבה זמן, לא צריך לחכות ליום האחרון, היה צריך לאשר את זה.

משה גפני: זאת עמדתי.

משה גפני: בסדר, אני אחד מתוך 61 חברי קואליציה.

משה גפני: אני רק רוצה להגיד לך, היות שהיית סגן שר האוצר, לצערי הרב, ואני לא משליך על זה, בגלל שאני בדעה שצריך לאשר את זה, לצערי הרב הממשלה לא הביאה באותם חוקי יסוד שהיה צריך להביא תקציב העברות עד מועד מסוים, כשיש תקציב דו-שנתי.

משה גפני: האוצר לא הביא.

משה גפני: אנחנו לא היינו אופוזיציה חזקה מספיק אז לא - - -

מיקי לוי: לא שמעתי.

משה גפני: לא חשוב.

יואב קיש: אמרת שאתה הולך להגיד משהו מאוד חשוב.

משה גפני: זה נכון, אני מקבל את העמדה הזאת.

משה גפני: ואדבר היום עם ראש הממשלה, אדבר גם עם שר האוצר, צריך להביא את זה לאישור.

משה גפני: מי שרוצה להצביע בעד – יצביע בעד, מי שרוצה להצביע נגד – יצביע נגד.

משה גפני: לא צריך לסחוב את העניין הזה.

משה גפני: גם ככה אנחנו במועדים לא סבירים מכיוון שהיו בחירות.

משה גפני: עד שהייתה ממשלה ועד שהתחילו לדבר על התקציב לקח הרבה זמן.

משה גפני: ואנחנו בסופו של דבר, על-פי כל דעה שיש כאן, בסופו של תהליך את רוב שנת 2015 נעבור בלי תקציב.

משה גפני: לצערנו הרב, אף אחד לא אשם בעניין הזה, מעבר לאלה שהפילו את הממשלה הקודמת.

משה גפני: בסדר, אבל זו מעלה גדולה, אי-אפשר להגיד שלא.

מיקי לוי: אני חייב לציין, שאני מודה לאדוני על הכנות, וזה ראוי להערכה.

משה גפני: לא מוסתר פה שום דבר.

מיקי לוי: רק אם אפשר תשובה משפטית בבקשה.

משה גפני: בבקשה.

<שגית אפיק: כן.

<שגית אפיק: אז בעצם שאלת שתי שאלות.

<שגית אפיק: שאלה אחת:

<שגית אפיק: האם קרה פעם שהממשלה איחרה להביא את חוק התקציב לפי חוק היסוד, לפי המועדים שקבועים לה?

<שגית אפיק: אז למעשה בשנה רגילה שבה יש תקציב חד-שנתי קובע חוק יסוד: משק המדינה, שיש להגיש את התקציב 60 ימים לפני שנת הכספים.

<שגית אפיק: למיטב ידיעתי, מעולם הממשלה לא חרגה מהמועד הזה והיא תמיד עמדה באותם 60 ימים להגשתו.

<שגית אפיק: בשנים שבהם היה תקציב דו-שנתי למעשה תמיד הובא קודם לכן לוועדת הכספים ולכנסת חוק להארכת המועדים.

<שגית אפיק: וגם לפי החוק הזה שהוא חוק יסוד, תיקון לחוק יסוד: משק המדינה, חוק יסוד: תקציב דו-שנתי, גם במועדים האלה הממשלה לעולם עמדה.

<שגית אפיק: הסיבות לכך שהממשלה עומדת במועדים האלה הן שתיים: הראשונה, מדובר בחוק יסוד, הממשלה מכבדת את החוקים שלה.

<שגית אפיק: השנייה היא משום שמדובר בכיבוד הכנסת, יש פה יחסים בין שתי רשויות שעובדות זו עם זו, ולכן הממשלה תמיד עמדה במועדים האלה.

<שגית אפיק: פעם אחת בין שנות הכספים 2011 ו-2012 קבעה ועדת הכספים תיקון לחוק היסוד וביקשה שהממשלה תביא תקציב התאמות, והיא קבעה את המועד באותו חוק יסוד.

<שגית אפיק: הממשלה חרגה מהמועד הזה ותקציב ההתאמות שלמעשה הובא בסופו של דבר כהעברה תקציבית לא הגיע במועד.

<שגית אפיק: זו הפעם היחידה שמוכרת לי, אבל זה לא תקציב שלם.

<שגית אפיק: לגבי השאלה האם ככל שהממשלה תאחר את בהגשת התקציב, האם זה מחייב את התפזרותה של הכנסת?

<שגית אפיק: התשובה לזה היא שלילית.

<שגית אפיק: חוק היסוד קובע שהתפזרותה של הכנסת תתבצע לאחר 100 ימים מיום כינון הממשלה.

<שגית אפיק: ההנחה היא שלכנסת יהיו 45 ימים, ולכן הפגיעה היחידה שתהיה, ככל שהממשלה תאחר ותעבור על החוק, היא למעשה הפגיעה בכנסת, מספר הימים שיישארו לכנסת ולוועדה הזאת לדון בחוק התקציב הדו-שנתי ובחוק ההסדרים יהיו קצרים מ-45 ימים, שהם גם ככה לא ארוכים במיוחד.

<שגית אפיק: אלה השאלות ששאלת, נכון?

משה גפני: אני רק רוצה להוסיף על הדבר הזה: אני יודע שהממשלה מקיימת דיונים על התקציב.

משה גפני: זאת אומרת, נישאר במסגרת המועדים, אם אכן נאשר את זה לפני המועד שציינת בצדק.

משה גפני: הממשלה דנה על התקציב.

משה גפני: זה לא לוקח זמן, זאת אומרת זה לא משנה עכשיו את הזמנים, בגלל שאנחנו נידרש לאשר את זה, ברגע שנידרש לאשר נאשר את זה באותם מועדים שדיברנו עליהם באותה ישיבה.

משה גפני: הממשלה דנה על התקציב, היא תצטרך לעמוד בלוחות הזמנים.

משה גפני: זה לא משנה גם אם זה יאושר השבוע או יאושר ביום שני או לא חשוב מתי, היא תצטרך לעמוד בלוחות הזמנים כפי שנקבעו שהם יצטרכו להביא את זה לכנסת.

משה גפני: ואנחנו נצטרך לעמוד בלוחות הזמנים.

משה גפני: ואני מקווה שזה יקרה מהר, אני מסכים עם זה לחלוטין.

משה גפני: זה צריך לקרות כמה שיותר מהר, זאת עמדתי, אני לא מסתיר אותה, וזו תמונת המצב.

משה גפני: אני מודה לך על ההצעה לסדר.

מיקי לוי: תודה רבה לך וליועצת המשפטית.

משה גפני: אנחנו עוברים לצו הבלו על הדלק (פטור והישבון) (הוראת שעה), התשע"ה-2015.

משה גפני: מי מציג את הצו?

משה גפני: בבקשה.

בצלאל סמוטריץ': מי כבודו?

בצלאל סמוטריץ': אני פשוט חדש פה אז אני לא מכיר.

<יעקב בוזו: קובי בוזו מרשות המיסים.

<יעקב בוזו: אנחנו מדברים על דלק לכלי טיס.

<יעקב בוזו: עד שנת 2012 בצו הבלו על דלק (פטור והישבון) היה כתוב: דלק המשמש לכלי טיס פטור מבלו.

<יעקב בוזו: נהגנו לתת את הפטור לדלק שמיועד לכלי טיס, שזה דס"ל, דלק סילוני, ובנזין מסוג 100, ששני דלקים אלה משמשים להנעה של כלי טיס.

<יעקב בוזו: באנו לכאן בשנת 2012 ועשינו תיקון כאן בוועדת הכספים ותיקנו את צו הפטור וכתבנו במקום דלק לכלי טיס, כתבנו בפירוש את שני הדלקים שאנחנו נוהגים לתת להם פטור מבלו, שזה בנזין 100 ודס"ל.

<יעקב בוזו: בנוסף, עשינו עוד תיקון וקבענו שהדס"ל יהיה בהוראת שעה פטור מבלו עד שנת 2014, וזה אחרי שנודע לנו שבנזין 100 זה סוג של דלק שיש בו הרבה עופרת והוא מזהם, ולכן אין סיבה שניתן עליו פטור מבלו.

<יעקב בוזו: הוראת השעה הייתה עד סוף שנת 2014 במטרה שכלי טיס יעשו הסבות של מנועים ויעברו לשימוש בבנזין של 95 או 98, שזה סוגי דלקים שפחות מזהמים.

<יעקב בוזו: עכשיו, הוראת השעה התארכה.

משה גפני: למה אתם נותנים את הפטור הזה?

משה גפני: מה הסיבה?

משה גפני: אני בעד, אבל למה אתם נותנים, תסביר לוועדה, יש פה חברים חדשים שרוצים לדעת.

<שגית אפיק: למה הם לא נותנים את זה לדלק ירוק, אתה מתכוון לשאול.

משה גפני: בין היתר.

משה גפני: אבל קודם כול נשמע את הבסיס של הבעיה.

משה גפני: כן, בבקשה.

<יעקב בוזו: הפטור היה קיים מימים ימימה.

<יעקב בוזו: ברגע שהיה כתוב דלק לכלי טיס.

משה גפני: למה?

משה גפני: לא, אתם מבקשים מעכשיו הלאה את הפטור.

משה גפני: למה?

משה גפני: אני בעד, אבל למה?

<גיא גולדמן: דלק לטיסות מסחריות בין-לאומיות פטור מבלו.

<גיא גולדמן: יש אמנות כאלה, זה מקובל בכל העולם.

<גיא גולדמן: זה בקשר לטיסות בין-לאומיות.

משה גפני: טוב, תשובה טובה.

<שגית אפיק: וטיסות בארץ?

<גיא גולדמן: טיסות בארץ, יש מדינות שממסות גם דלק לטיסות פנימיות – אוסטרליה, קנדה, ארצות-הברית.

<גיא גולדמן: החלטנו שהמס על בנזין 100, שהשימוש בו הוא בטיסות בתוך הארץ, לא טיסות מסחריות, טיסות לפנאי וספורט, לשימושים שונים שתיכף ידברו פה עליהם, הוא יחויב במס.

<גיא גולדמן: עכשיו, על מנת לתת פרק זמן של הסתגלות לאלו שמשתמשים בדלק הזה, הוחלט לתת בהוראת שעה פטור על השימוש בדלק הזה.

משה גפני: עד היום נתנו גם לפנאי וספורט?

<גיא גולדמן: כן.

בצלאל סמוטריץ': גם עכשיו הוא רוצה לתת פנאי - - -

משה גפני: רגע, אני רוצה להבין.

רחל עזריה: אתה בעד.

משה גפני: אני בעד, אמרתי, אני רק רוצה להבין.

משה גפני: זאת אומרת, אם מישהו נוסע היום בטיסה, הוא נוסע נניח לאיזה תרבות, פנאי או משהו – רגע, מיקי, יהודה ושומרון עכשיו – אני נוסע, אז המדינה נותנת לי השבה על הדלק.

בצלאל סמוטריץ': חבר הכנסת גפני, ביהודה ושומרון אסור לטוס בטיסות פנאי או ספורט מסיבות ביטחוניות.

משה גפני: יהודה ושומרון אמרתי למיקי זוהר.

בצלאל סמוטריץ': לא, וזאת אפליה, כי המתנחלים מקבלים פחות הטבות מס.

מכלוף מיקי זוהר: למה אתם קורא להם מתנחלים?

מכלוף מיקי זוהר: הם מתיישבים.

בצלאל סמוטריץ': יהושע בן נון היה מתנחל.

מכלוף מיקי זוהר: אנחנו אוהבים את המתיישבים.

בצלאל סמוטריץ': מתנחלים.

מכלוף מיקי זוהר: אנחנו בעד ההתיישבות.

מכלוף מיקי זוהר: נכון, סתיו?

מכלוף מיקי זוהר: גם סתיו בעד ההתיישבות.

משה גפני: מיקי, אבל יש דברים חשובים עכשיו שמדברים.

משה גפני: בבקשה.

<גיא גולדמן: התשובה היא כן.

<גיא גולדמן: הפטור ניתן על כל השימושים.

<גיא גולדמן: עד שתוקן הצו הוא היה על כל תצרוכת שהיא בכלי טיס, והיום הוא פטור לבנזין 100 ולדלק סילוני.

<גיא גולדמן: לבנזין 100 בהוראת שעה.

משה גפני: טוב.

משה גפני: יש מישהו מחברי הכנסת שרוצה להתייחס לעניין הזה?

בצלאל סמוטריץ': אפשר שאלת הבהרה?

משה גפני: כן כן.

<שגית אפיק: אני רוצה לשאול כמה שאלות.

משה גפני: בבקשה, כן.

<שגית אפיק: בפעם הקודמת שבאתם אלינו עם הצו, אז התברר בדיון בוועדה שלא היה תיאום עם משרד התחבורה ועם משרד הביטחון.

<שגית אפיק: וגם למשרד לאיכות הסביבה היה מה לומר, כיוון שהם מבקשים לבטל את השימוש בדלקים מזוהמים כפי שנעשה בעולם.

<שגית אפיק: הפעם אתם מגיעים אלינו מתואמים?

<גיא גולדמן: הפעם מגיעים מתואמים.

<שגית אפיק: משרד התחבורה – אני רואה שאת מסמנת בראש כן.

<גיא גולדמן: גם הייתה בקשה של מנכ"ל שר התחבורה להאריך את הוראת השעה, התקיימה פגישה.

<גיא גולדמן: זאת ההחלטה שהתקבלה.

<שגית אפיק: אוקיי.

<שגית אפיק: אחרי הדיון בוועדה הוציא השר לאיכות הסביבה דאז גלעד ארדן מכתב ליושב-ראש הוועדה, שהכוונה היא לתת גם עידוד לדלקים הירוקים בהמשך ובמקביל לצו הזה.

<שגית אפיק: יש באמת תוכנית כזאת?

<שגית אפיק: זה היה לפני כמה שנים.

משה גפני: מי אדוני?

<שי פופר: שי פופר, יושב-ראש אגודת התעופה.

משה גפני: תיכף אאפשר לך.

משה גפני: כן.

<גיא גולדמן: אז דובר על שימוש בביו-דלקים, שימוש עתידי שאולי יהיה בעולם התעופה, ואז יהיה אפשר לתת לו מיסוי יותר נמוך.

<גיא גולדמן: היום אין שימוש כזה.

<גיא גולדמן: זאת אומרת, אני לא יודע אם מתוכנן להיכנס.

<גיא גולדמן: וזה יאפשר גם להקל במיסוי וגם להקטין את הזיהום כמובן.

<גיא גולדמן: זה דבר מבורך.

<שגית אפיק: אבל לא קיימתם על זה - - -

<גיא גולדמן: אין עדיין שימוש.

<שגית אפיק: עכשיו, השאלות שהיושב-ראש שאל אתכם, גם הוא שאל אתכם אז, אתה יכול לראות לגבי פנאי וספורט, וביקש מכם לחזור עם תשובות כעבור ארבעה חודשים.

<שגית אפיק: ביקשת שמנהל הוועדה ירשום את התאריך של ארבעה חודשים, ביקשת שיחזרו עם - - -

<טמיר כהן: אנחנו מכירים את הפרוטוקול.

<שגית אפיק: יש תשובות?

<גיא גולדמן: שלחנו מכתב.

<יעקב בוזו: אחרי כמה חודשים עשינו ישיבה גם עם משרד התחבורה, עם רשות התעופה האזרחית, ושלחנו מכתב שמתייחס, שלגבי בנזין למשל 95 ו-98 לא ניתן פטור, זה יוצר לנו הרבה פרצות.

משה גפני: ולירוק?

<יעקב בוזו: שזה הדלקים הירוקים, שזה יחסית יותר ירוק מבנזין 100.

<יעקב בוזו: לשאר הדלקים של הביו גם היום יש הטבות בבלו, למשל בביו-דיזל.

משה גפני: זאת אומרת לירוק אתם לא נותנים?

<יעקב בוזו: נותנים היום הטבות.

<יעקב בוזו: למשל לביו-דלקים.

רחל עזריה: לא הבנתי.

<יעקב בוזו: למשל לביו-דיזל.

משה גפני: זאת אומרת, לא הפטור הזה?

<יעקב בוזו: לא פטור לגמרי, אבל יש איזה הטבות.

<שגית אפיק: הוא אומר שהם שלחו מכתב אחרי כמה חודשים.

<טמיר כהן: לא ראיתי.

<יעקב בוזו: שלחנו מכתב ב-20 ביוני.

משה גפני: תביאו את המכתב.

משה גפני: תוציאו את זה, תביאו לנו עוד הפעם בגלל שאין את זה פה.

בצלאל סמוטריץ': אפשר שתי שאלות, אדוני היושב-ראש?

משה גפני: רגע, שנייה, תיכף חברי הכנסת.

משה גפני: בבקשה, אדוני, שם ותפקיד לפרוטוקול.

<שי פופר: שי פופר, יושב-ראש אגודת התעופה.

<שי פופר: כבוד היושב-ראש והוועדה הנכבדה, כמה תיקונים קלים.

<שי פופר: קודם כול, יושב פה גם נציג רשות התעופה האזרחית שהוא מבין גדול בעניין.

<שי פופר: קודם כול, כמה תיקונים.

<שי פופר: הדלק 100, כפי שנקרא, ה"אבגז", השם המלא שלו זה 100LL Avgas, וה-LL בא בשביל Low Lead, כלומר זאת תכולת עופרת נמוכה ביותר.

<שי פופר: ולא ניתן כרגע, לפחות לא לגבי כל המטוסים, אולי לחלק כן אבל לרוב לא, לא ניתן לעשות הסבה לדלק אחר, בגלל חוקי טיס, חוקים שקשורים לעולם הטיס, מר ברעם יוכל אולי לפרט יותר.

<שי פופר: התיקון הנוסף זה שהנוסח של פנאי וספורט הוא ממש ממש לא מדויק.

<שי פופר: רוב השימוש זה לנושא של הכשרת וכשירות טייסים, לשם משמש הדלק הזה.

<שי פופר: כלומר, כשמתייחסים לזה כאילו זה פנאי וספורט, זה נשמע כאילו משהו שבאמת למה שהמדינה יותר מדי תממן פנאי וספורט, למרות שאני חושב שהמדינה כן צריכה להיטיב גם עם נושאים – אתה בעד, אני יודע.

משה גפני: אני בעד.

משה גפני: יש עוד כמה דברים שהמדינה צריכה לממן.

<שי פופר: אבל בוודאי שהכשרת וכשירות טייסים זה בנפשנו.

<שי פופר: וחבל שחבר הכנסת וקנין יצא, הוא יכול היה לספר.

<שי פופר: אני רוצה להגיד משהו.

<שי פופר: כיום התעופה האזרחית והכללית נמצאות בשעותיהן הקשות ביותר, ואני לא רוצה להיות נביא איוב, אבל בעוד עשר שנים המדינה הזאת תהיה מבודדת לחלוטין, כשב"קוקפיטים" של המטוסים במבצע שלא עלינו יהיה, כמו "צוק איתן", ומי שזוכר, כמו שנאמר פה, אנחנו כמעט שנה מ"צוק איתן", מי ששמר על הקשר עם המדינה זה הטייסים העבריים שישבו ב"קוקפיטים".

<שי פופר: והיום הנושא של כשירות והכשרת טייסים, עם המאבק הגדול שיש על החיים של התעופה, נמצאים בסכנה גדולה.

<שי פופר: ובעוד עשר שנים כשיהיה המצב הזה, ב"קוקפיטים" ישבו סינים, והם לא יטוסו במצב כזה, והמדינה תהיה מבודדת.

<שי פופר: בג"ץ היום שיושב ודן בנושע הרצליה, ובכלל חבר הכנסת וקנין בוועדת הכלכלה, יודעים: המצב של התעופה קשה מאוד.

<שי פופר: הדלק מהווה את המרכיב היקר ביותר בכל שעת טיסה.

<שי פופר: ולכן חובה - - -

משה גפני: ולכן מה?

<שי פופר: ולכן חייבים - -

משה גפני: כדי למנוע מהסינים לטוס - - -

<שי פופר: בדיוק.

<שי פופר: - - להאריך את הפטור הזה.

<שי פופר: תודה רבה.

משה גפני: כל הכבוד.

משה גפני: תודה.

משה גפני: כן, בבקשה, אם אפשר בקצרה.

משה גפני: כבר הבנו את זה, עכשיו הראש שלי בכלל בסינים, ב"קוקפיטים".

<שי פופר: ובצדק.

משה גפני: בצדק מה?

<שי פופר: בצדק שזה נושא שצריך להטריד את הוועדה ואת הכנסת ואותנו.

משה גפני: נדון בזה בוועדה המשותפת, בוועדת החוץ והביטחון וועדת הכספים.

משה גפני: כן, בסדר.

משה גפני: איך הגענו מזה לסינים?

משה גפני: טוב, לא חשוב.

משה גפני: בסדר, אבל זה חבל על הזמן, זה נאום - - -

<שי פופר: טוב, אה?

משה גפני: כן.

משה גפני: היה צריך פשוט לתת לאלה שמוכשרים - - -

<שי פופר: חבר הכנסת וקנין היה עושה את זה טוב ממני, דרך אגב.

<שי פופר: הוא יצא אבל.

משה גפני: בסדר.

משה גפני: מכשירים אותם לטיס, צריך לתת להם סבסוד לעניין הזה.

משה גפני: אם מישהו נוסע בטיסה למשהו פנאי - - -

<שי פופר: אבל זה השוליים.

משה גפני: כן, לא חשוב.

משה גפני: בסדר.

משה גפני: אבל אני בעד.

<סם שלמה אלימלך: אדוני, אפשר?

משה גפני: כן, בבקשה.

משה גפני: אם אפשר בקצרה, הבנו את העיקרון.

משה גפני: בבקשה.

<סם שלמה אלימלך: ממש בקצרה.

<סם שלמה אלימלך: סם אלימלך, אגודת התעופה.

<סם שלמה אלימלך: שאלת, אדוני, לגבי שימוש בדלקים של 100 ו-95, 98.

משה גפני: כן.

משה גפני: קיבלתי תשובה.

<סם שלמה אלימלך: אני רוצה ברשותך בשני משפטים טיפה להרחיב.

<סם שלמה אלימלך: 100LL משמש מטוסים גדולים יותר, ו-98 ו-95 משמש מטוסים קטנים יותר.

<סם שלמה אלימלך: בעיקרון מדובר בסך הכול, אדוני, על כמיליון ליטר לשנה מה-100LL, ובערך כמעט שני שליש עד שלושת רבעי מ-95, 98.

<סם שלמה אלימלך: עד כמה שאני יודע, ויתקן אותי פה האוצר, אין שום הנחת בלו לדקלים של 95 ו-98.

<סם שלמה אלימלך: אין.

<סם שלמה אלימלך: ורוב התעופה הקלה יושבת היום ועוברת לשם.

<סם שלמה אלימלך: כלומר, מנסים לייצר איזשהו תמריץ לעבור לדלקים הקלים יותר או הירוקים יותר, ובעצם התמריץ זה לא קיים, מעולם לא ראינו אותו.

משה גפני: בסדר.

משה גפני: בבקשה.

<איתן מלמד: איתן מלמד, "מגידו תעופה".

<איתן מלמד: היום יש דלקים ירוקים גם למטוסים שנקרא להם לא קלים, למטוסים של התעופה הרגילה, וקוראים להם 98 או 95.

<איתן מלמד: ולא ברור לנו למה משרד האוצר, כשהחליט מהם הדלקים לתעופה, השאיר שם רק את הדס"ל ואת ה-100LL.

<איתן מלמד: למה 98, שכן יכול - - -

משה גפני: את מי אדוני מייצג?

משה גפני: לא שמעתי בהתחלה.

<איתן מלמד: איתן מלמד, "מגידו תעופה".

<איתן מלמד: "מגידו תעופה" זאת חברת תעופה בעמק יזרעאל.

<איתן מלמד: לא ברור לנו למה 98 הוצא מרשימת הדלקים לתעופה, כי אם יש כבר דלק ירוק היום, למה אי-אפשר לעודד אותו כדי להקטין את השימוש בדלקים המזהמים?

משה גפני: אוקיי.

משה גפני: בבקשה.

משה גפני: אתם תצטרכו להשיב על זה.

<תמיר ברעם: תמיר ברעם, רשות התעופה האזרחית.

<תמיר ברעם: עמדת רשות התעופה האזרחית היא שמכיוון שעלות הדלק מהווה מרכיב חשוב מאוד בעלות שעת הטיסה, וכמה שאתה טס יותר אתה טייס יותר בטוח, אנחנו מצדדים בהארכת הפטור.

משה גפני: שנאשר את זה?

<תמיר ברעם: כן.

בצלאל סמוטריץ': מה אתם אומרים על ה-95 ו-98?

<תמיר ברעם: 95 ו-98 עדיין נמצא בשוליים של התעופה הכללית.

בצלאל סמוטריץ': הוא אומר שזה שני שליש.

<קריאה: בקלה יחסית לכללית.

<שי פופר: מה שאתה קורא ספורט ופנאי.

<תמיר ברעם: בדיוק.

בצלאל סמוטריץ': אז מה שאתה מדבר על כשירות, זה ה-100.

<קריאה: זה ה-100.

בצלאל סמוטריץ': ואותו אי-אפשר להסב ל-98, 95?

<קריאה: אפשר, אבל ברוב המטוסים לא.

בצלאל סמוטריץ': לא, כי אם אי-אפשר אז למה זה הוראת שעה?

בצלאל סמוטריץ': אם אני מבין נכון, אדוני היושב-ראש, אז ההיגיון בהוראת שעה זה לתת להם זמן לעשות הסבה.

בצלאל סמוטריץ': אם אי-אפשר, בואו לא נעבוד על עצמנו.

בצלאל סמוטריץ': אם אפשר, אז נתנו לזה זמן, למה זה לא קרה בזמן הזה, ומה יעזור שניתן עכשיו עוד זמן?

בצלאל סמוטריץ': ואם אי-אפשר, אז בואו נחוקק את זה כהוראה כללית, למה זה צריך להיות הוראת שעה?

בצלאל סמוטריץ': בהנחה שרוצים לעודד את התעופה ורוצים לתת לטייסים לשמור על הכשירות, אז אם אני מבין נכון, הרציונל של הוראת השעה לפטור מה-100 זה כי אנחנו לא רוצים שישתמשו בו, רוצים שיעשו הסבה לדלקים אחרים.

בצלאל סמוטריץ': אומרים פה החברים: אי-אפשר לייצר הסבה, זה לא עובד, כי יש חוקי תעופה שלא מאפשרים להסב מנועים.

בצלאל סמוטריץ': אני מניח שלא אתם מבינים בזה, גם לא אני.

<איתן מלמד: בחלק מהמטוסים זה ניתן.

<קריאה: זה לא מה שאמרו.

רחל עזריה: לא, רגע, זה עד כדי כך גורף?

בצלאל סמוטריץ': אם אפשר - - -

רחל עזריה: לא, רגע, צריך לבדוק אם זה גורף.

בצלאל סמוטריץ': כן כן, אני רק רוצה להבין את ההיגיון של הוראת השעה.

בצלאל סמוטריץ': אנחנו רוצים לשמור על כשירות טייסים ורוצים שיהיה פטור מהבלו הזה.

בצלאל סמוטריץ': עכשיו, השאלה היא אם הולכים להישאר לנצח עם ה-100 הזה, כי אין אפשרות אחרת, אז תן את זה עכשיו ארוך, מה אתה עושה בהוראת שעה.

בצלאל סמוטריץ': ואם אפשר לעשות הסבה, אז חבר'ה, היה לכם מספיק זמן, תעשו את זה.

משה גפני: תשובות.

<איתן מלמד: ההסבה לא תוכל להתקדם אם לא יהיה תמריץ להשתמש בדלק 98.

משה גפני: לא שמעתי.

<איתן מלמד: אני אומר:

<איתן מלמד: ההסבה לדלקים ירוקים לא תוכל להתבצע אם אין תמריץ לעבור אליהם.

<איתן מלמד: אם הדלק 98 היום הוא יקר משמעותית מה-100LL, אף אחד לא ישתמש בו.

בצלאל סמוטריץ': נכון.

בצלאל סמוטריץ': אז או שלא ניתן את הפטור ל-100 או שניתן - - -

משה גפני: בסדר, שנייה.

משה גפני: מישהו רוצה להשיב על השאלות האלה?

משה גפני: מישהו צריך להשיב.

משה גפני: בבקשה.

משה גפני: יש עמדה של השר להגנת הסביבה שצריך בדלקים של 95 ו-98 שהם דלקים ירוקים גם לתת להם את הפטור.

<יעקב בוזו: כן, אבל בנזין 95 ו-98 זה דלקים שמיועדים גם לתחבורה.

משה גפני: אבל אתם רושמים את זה.

<יעקב בוזו: לא, כתבנו בפירוש בצו, הרי היה קודם דלק ואז היה ניתן לפרש את זה שאולי גם דלק 95 נכנס ואולי 98.

<יעקב בוזו: אבל הרי תיקנו את הצו במיוחד כשכתבנו דלק מסוג דס"ל שזה דלק סילוני, ודלק בנזין 100, בפירוש כדי לתת רק על שני סוגי הדלקים האלה, לא להרחיב את זה לדלקים אחרים.

בצלאל סמוטריץ': אתה לא יכול לוודא שזה לתעופה?

בצלאל סמוטריץ': שיכתוב 95, 98 רק לתעופה.

משה גפני: שנייה, בצלאל.

<יעקב בוזו: ברגע שהדלק הוא דו-שימושי, אז אתה יכול להשתמש בו.

<יעקב בוזו: הדלק למשל מסוג 100 הוא גם יותר יקר.

משה גפני: אתם לא רושמים את זה?

משה גפני: אתם רושמים הרי.

בצלאל סמוטריץ': אתה מבין שזה אבסורד?

<יעקב בוזו: - - -

משה גפני: כן כן, אני מתכוון, רושמים את זה.

בצלאל סמוטריץ': הוא אומר אבל שהוא לא יכול לסמוך עליהם, כי אנשים יקנו למטוס וימכרו לאוטו.

רועי פולקמן: אם חברת תעופה רוצה לקנות את זה, אז מה הבעיה להגיד שהיא קונה 98 למטרות תעופה וזה קונה את זה לתחנת דלק?

משה גפני: נכון.

רועי פולקמן: אני לא מבין את הבעיה הבירוקרטית כאן.

<גיא גולדמן: תחום הדלק זה תחום שיש בו מרמות מס בהיקף של מאות מיליונים.

<גיא גולדמן: כל הפרשות האחרונות הן מתחום הדלק - - -

משה גפני: לי יש מטוס.

משה גפני: אני רוצה להשתמש ב-95, 98.

רועי פולקמן: אדוני היושב-ראש, יש לך מטוס?

משה גפני: לגבי העניין הזה נדבר עוד.

<קריאה: לא, אנחנו בעד.

משה גפני: אני כל הזמן טס פה.

משה גפני: אני קונה 95, 98 - - -

עפר שלח: זה היה יכול להיכנס להסכם הקואליציוני.

עפר שלח: מה הבעיה?

משה גפני: אני קונה מכיוון שזה דלק ירוק.

משה גפני: עכשיו, זה רשום שאני קונה את זה בשביל המטוס.

משה גפני: לא יכולה להיות זליגה.

<גיא גולדמן: אז לצערי יש כמה שהם יותר מתוחכמים, והם עושים כל מיני מניפולציות מתוחכמות ופעולות, שהם מנצלים לרעה את הפטור הזה.

בצלאל סמוטריץ': אז תיתן הישבון, כמו שאתה נותן לרכבת ישראל.

משה גפני: הבנתי.

משה גפני: כן, בבקשה.

<איתן מלמד: הטיעון הזה שהדלק יכול ליזול למכלים של המכוניות, אין לו אחיזה.

<איתן מלמד: אם צריך לעשות פיקוח, צריך לעשות פיקוח.

<איתן מלמד: כל שעת טיסה במטוס היום נרשמת.

<איתן מלמד: אין בעיה לפקח שהדלק הזה יגיע רק למנועים של המטוסים.

<איתן מלמד: זאת רק עצלנות לא לעשות את זה.

<גיא גולדמן: אין בעיה לפקח?

<קריאה: אין שום בעיה לפקח.

<שי פופר: עוד נתון אחד לוועדה, שאתה צודק בגישה שלך.

<שי פופר: באופן עקרוני צריך לתת לכל התעופה כי זה חשוב.

<שי פופר: במולדת התעופה - - -

משה גפני: אבל זה דלק שהוא דלק ירוק.

משה גפני: הדלק ההוא, אני חושב שמדברים עליו שהוא מסרטן או אני יודע מה.

<שי פופר: קודם כול, זה Low Lead, אז הוא מעט מאוד, יש בו תכולה מעטה.

משה גפני: בסדר, לא חשוב.

<שי פופר: אבל במולדת התעופה שזה ארצות-הברית, לא ישראל לצערנו, עובדים היום על דלק שנקרא unleaded, שיחליף את ה-100LL.

<שי פופר: זה לא יקרה מחר בבוקר, זה עניין של שלוש, ארבע, חמש שנים.

<שי פופר: אבל יש לזה תחליף.

משה גפני: טוב.

משה גפני: יש לי בקשה אליכם.

משה גפני: אני שומע את כל חברי הוועדה, אף אחד לא אומר אחרת ואני חושב שזה נכון, לבחון את העניין שוב, האם צריך לתת?

משה גפני: כמו שאמר השר להגנת הסביבה, אני מניח שאם הייתם שואלים היום את השר להגנת הסביבה הוא היה אומר את אותו הדבר.

משה גפני: לבחון את הדבר הזה, היות שיש אפשרות, הרי אם מישהו עובר על החוק ומשקר, אז אפשר להעמיד אותו לדין, אפשר למצוא אותו.

משה גפני: אין דבר כזה שאי-אפשר להתמודד, בגלל זה לא עושים צו מהסוג הזה.

משה גפני: מכיוון שאני בעד, אז אמרתי שאני בעד, אבל אני מבקש שתבחנו את הדבר הזה מחדש.

משה גפני: ביקשתי את זה אז, לפני כמה שנים, ב-2012, אני מבקש את זה גם היום בשם כל חברי הוועדה.

משה גפני: אנחנו רוצים שיהיה דלק שהוא דלק ירוק.

משה גפני: ואם בן-אדם הולך וגונב, ובדלק הזה הוא משתמש למכונית שלו, אז צריך לתפוס אותו.

משה גפני: לא צריך להתעצל, צריך למצוא פתרון לבעיה הזו.

משה גפני: אני מבקש בשם הוועדה שתבחנו את העניין הזה, להעביר את זה גם לדלק ירוק – 95 ו-98.

בצלאל סמוטריץ': אפשר גם, אדוני, אם יש להם בעיה לפקח על הפטור במקור, אז אפשר לדבר על הישבון, כמו שנותנים לרכבת ישראל, לחברות התעופה.

משה גפני: טוב.

מנואל טרכטנברג: אני רוצה להבין.

מנואל טרכטנברג: אתה מציע לאשר את - - -

משה גפני: כן.

בצלאל סמוטריץ': אני מציע לא לאשר.

מנואל טרכטנברג: שנייה, סליחה, הגעתי באיחור ואני לא מבין עניין, אבל מה שאני מבין מתוך מה ששמעתי, שהפטור שניתן הוא מעוות בכיוון הלא נכון.

בצלאל סמוטריץ': הפוך.

מנואל טרכטנברג: במפורש, זה הפוך.

מנואל טרכטנברג: אם היה צריך לתת פטור מטעמים של איכות הסביבה, הוא היה צריך לחול רק על 95, 98 ולא על 100.

משה גפני: היית כשדיברו פה על הסינים?

משה גפני: אז אספר לך מה שהם אמרו.

משה גפני: אני עד עכשיו בטראומה מהעניין.

<שי פופר: בצדק רב.

משה גפני: הם אומרים ככה: למה בכלל המדינה נותנת את הפטור הזה על הדלקים?

משה גפני: מצב הטיס בישראל, שנמצאת מבודדת בעולם, מצב הטיס הוא מצב קשה וצריך לעודד את לימודי הטיס.

משה גפני: וכמה שיותר שעות טיסה כך יהיו טייסים יותר טובים.

משה גפני: אמר שי פופר: יכול להיות מצב, שאם לא ניתן את הפטור הזה, אני עכשיו מסביר את מה שהוא אמר, לא ניתן את הפטור הזה ויהיו פחות שעות טיסה, בסוף ב"קוקפיטים" יהיו טייסים סינים.

<קריאה: "קוקפּיטים".

משה גפני: "קוקפּיטים", בסדר.

משה גפני: לא חשוב, מה זה משנה.

משה גפני: על כל פנים, המצב יהיה, שיטיסו את המטוסים האלה סינים, וכשיהיה איזה מבצע או מה - - -

מנואל טרכטנברג: אני רוצה להגיד, אדוני היושב-ראש, אם זה הארגומנט אנחנו עושים צחוק מעצמנו.

רחל עזריה: נכון.

מנואל טרכטנברג: תראה, אני עוסק בנושאים כלכליים-חברתיים הרבה מאוד זמן.

מנואל טרכטנברג: ארגומנט כל כך מעוות, לא שמעתי בחיי.

מנואל טרכטנברג: אם אתה רוצה לסבסד שעות טיסה, לימודי טיסה או whatever – תעשה את זה ישירות.

רחל עזריה: נכון.

מנואל טרכטנברג: לא על-ידי כך שאתה מסבסד את הדלק הלא נכון לצורך זה.

מנואל טרכטנברג: אני מציע שאותו כסף, האוצר – כמה עולה לקופת המדינה הפטור הזה של בלו?

<יעקב בוזו: 4,000,000 שקל בשנה.

מנואל טרכטנברג: קח את ה-4,000,000 שקל האלה, אל תחסוך אותם, תן אותם לסבסוד של שעות טיסה.

מנואל טרכטנברג: גמרנו את העניין.

מנואל טרכטנברג: כלומר, איך זה יכול להיות?

מנואל טרכטנברג: אני לא מבין.

מנואל טרכטנברג: זה עיוות טוטלי, אתה מעוות את הדבר שלשמו ניתן הפטור.

משה גפני: חבר הכנסת טרכטנברג, כיוונתי לדעת גדולים.

משה גפני: אמרתי את זה, שצריך לסבסד את הטיסה, זה בסדר.

מנואל טרכטנברג: באותו סכום, 4,000,000.

מנואל טרכטנברג: רצית לומר משהו?

מנואל טרכטנברג: מי הגברת?

<ברוני חירמן: ברוני חירמן, משרד התחבורה, אגף תכנון כלכלי.

<ברוני חירמן: קודם כול, יש נתון אחד שכדאי שהוועדה תדע.

<ברוני חירמן: כמויות של בנזין 100LL זה משהו כמו תחנת דלק אחת, בין חצי לתחנת דלק אחת בשנה, זו כל הכמות שאנחנו מדברים עליה.

<ברוני חירמן: חוץ מזה, זה לא רק הדרכת טייסים, אנחנו מדברים גם על - - -

משה גפני: אגב, אם הייתי בעל תחנת דלק, הייתי נכנס לרשימת חברי הכנסת העשירים.

יואב קיש: אבל יש לך מטוס.

עפר שלח: היה לך ניגוד עניינים גם.

<ברוני חירמן: זה גם טיסות לצרכי חקלאות, שמשתמשים בבנזין.

מנואל טרכטנברג: נו?

מנואל טרכטנברג: אני רוצה להבין.

רחל עזריה: את רוצה לסבסד את החקלאים, תסבסדי את החקלאים.

רחל עזריה: מה נסביר לציבור?

רחל עזריה: שאנחנו נותנים פטור על הבלו למי שטס, אבל מי שנוסע באוטו לא.

רחל עזריה: ועכשיו זה גם אותו דבר, הרי מזה רצו להימנע, ולכן אמרו כן על הדלק הזה ולא על הדלק הזה.

מנואל טרכטנברג: זה עיוות על עיוות.

<ברוני חירמן: עוד משהו.

<ברוני חירמן: רוב המטוסים שמשתמשים בבנזין 100LL כרגע לא ניתן, אין פתרונות בעולם.

<ברוני חירמן: מה שהוסבר לנו בזמנו על-ידי רת"א, עד שנת 2018 לא צפוי שיהיו פתרונות בעולם להסבה - - -

מנואל טרכטנברג: אבל לא צריך לסבסד.

רחל עזריה: הגברת ממשרד התחבורה, את מבינה שאם את רוצה לדאוג לעניין של התעופה, כנראה שהמסלול שנבחר לפני אי אלו שנים הוא כבר לא כל כך רלוונטי, בגלל כל השינויים בדלקים.

רחל עזריה: עכשיו, אנחנו צריכים להבין, אם אתם רוצים לסבסד את הנושא של תעופה, תמצאו דרך אחרת לסבסד את הנושא.

מנואל טרכטנברג: נכון.

מנואל טרכטנברג: אבל לא דרך השימוש בדבר הלא נכון.

<ברוני חירמן: אין חלופה.

<ברוני חירמן: כרגע לא.

משה גפני: רגע, הבנו.

רועי פולקמן: שנייה, ברשותכם.

רועי פולקמן: מה שמטריד אותי רק בדיון על המודל - -

<ברוני חירמן: כמויות זניחות.

רועי פולקמן: - - זה שקודם כול מדובר בכמויות מאוד קטנות.

רועי פולקמן: אבל כרגע אין חלופה.

רועי פולקמן: ואז מה שנעשה אם זה יבוטל, מחר בבוקר חקלאים שצריכים לטוס משלמים עוד הרבה יותר שעת טיסה.

רועי פולקמן: מה עשינו בזה?

משה גפני: רועי, פרופ' טרכטנברג, אני מקבל לחלוטין את האמירות האלה.

משה גפני: אני חושב שאפילו בעבר גם סברתי כך.

משה גפני: אנחנו צריכים לנהוג באחריות.

רחל עזריה: בסדר.

משה גפני: רק שנייה.

משה גפני: אין לנו כרגע חלופה אחרת.

משה גפני: אני מציע שנאשר את הצו הזה ונקבל החלטה.

משה גפני: ונאמר את זה באופן חד-משמעי.

מנואל טרכטנברג: אבל צריך - - -

משה גפני: רק שנייה, תן לי רגע להשלים.

משה גפני: תאמין לי, אני עושה פה בוועדה דברים שאני - - -

מנואל טרכטנברג: לא לא, בסדר.

משה גפני: בסדר.

משה גפני: מה אתה חושב, שכל מה שאני מצביע פה בעד, אני מאמין בו?

משה גפני: זה המצב.

מנואל טרכטנברג: אני רוצה לקוות שכן.

משה גפני: לא, התשובה: לא.

משה גפני: יש דברים שאני מצביע ואני לא שלם עם זה.

משה גפני: וזה אחד המקרים.

משה גפני: אני חושב שדלק ירוק צריך להיות בעניין.

משה גפני: אם מסבסדים, אז הוא צריך להיות בגלל שהוא דלק ירוק.

משה גפני: וצריך לעשות רישום נורמלי וצריך לרשום את זה כמו שצריך, ולא להתחמק מעבודה בעניין הזה, להגיד: זה יזלוג.

משה גפני: לא מקבל את זה.

משה גפני: דבר שני, אמרתי גם קודם:

משה גפני: אם לא רוצים סינים ב-cockpit - - -

<קריאה: דייקת.

בצלאל סמוטריץ': בסוף יגידו שיש לך משהו נגד הסינים.

משה גפני: לא, מה פתאום, אני דווקא בעד.

משה גפני: אבל יכול להיות שיהיו מקרים שבהם פה במזרח התיכון הם לא ירצו לטוס, צריך לסבסד את לימודי התעופה.

משה גפני: ואני מסכים אתך לחלוטין, אנחנו מבקשים שזה מה שיהיה.

משה גפני: אנחנו נאשר את זה, אני מקווה שיהיה רוב בוועדה ושכולם יצביעו בעד, בגלל האחריות, מכיוון שאין משהו אחר כרגע.

מנואל טרכטנברג: לא, אבל תן לי על הנקודה הזאת.

מנואל טרכטנברג: מה זאת אומרת אין משהו אחר כרגע?

מנואל טרכטנברג: הרי נניח שמחר בבוקר המחיר של הדלק למדינת ישראל, לא הבלו, מתייקר.

מנואל טרכטנברג: מה יקרה?

מנואל טרכטנברג: הכול ייפסק?

רחל עזריה: הסינים יבואו.

רחל עזריה: יטוסו פחות, הסינים יבואו.

מנואל טרכטנברג: הרי הביטול של הבלו, המשמעות היא ייקור – של כמה?

מנואל טרכטנברג: תגידו לי כמה.

בצלאל סמוטריץ': של מאה אחוז, לא?

בצלאל סמוטריץ': מנואל, זה ייקור של מאה אחוז.

מנואל טרכטנברג: יופי.

משה גפני: רגע, אבל שנייה, עם כל הכבוד.

משה גפני: אפשר לחשוב שאנחנו מדברים פה על הכור באיראן.

משה גפני: בבקשה, אדוני.

<תומר ניאזוף: תומר ניאזוף, משרד הביטחון, אגף התקציבים.

<קריאה: אתה רוצה לשקול את ההצעה.

<תומר ניאזוף: נשקול את ההצעה, כן.

<תומר ניאזוף: משרד הביטחון, צה"ל בעצם משתמש בכלי טיס שמשתמשים בבנזין 100.

<תומר ניאזוף: אנחנו עושים מאמצים לצמצם את השימוש בבנזין הזה.

<תומר ניאזוף: העניין שהפטור לא ניתן לבנזין 95 ו-98 למעשה יוצר אצלנו תמריץ שלילי.

<תומר ניאזוף: אנחנו בכל זאת מתקדמים בקליטה של כלי טיס חדשים שלא ישתמשו בבנזין המזהם, ואפילו שוקלים הסבה של כלי טיס איפה שאפשר.

<תומר ניאזוף: אז זו נקודה שהיא חשובה לנו.

<תומר ניאזוף: נקודה נוספת שצריך לציין, שיש כלי טיס שאי-אפשר להסב אותם, לוותר לגמרי על השימוש בבנזין הזה.

<תומר ניאזוף: ולכן בהיבט של הבנזין 100 אפילו היינו רוצים לראות הארכה של הפטור מעבר לתקופה של שנתיים וחצי.

משה גפני: אז אתם בעד?

<תומר ניאזוף: אנחנו בעד ההארכה של הפטור.

רועי פולקמן: הם רק רוצים להגדיל את זה ל-95 ול-98.

<תומר ניאזוף: ולהוסיף את ה-95 וה-98.

רועי פולקמן: זאת המילה של כל אנשי התעופה.

מנואל טרכטנברג: בוא נגיד ככה:

מנואל טרכטנברג: כל הצרכנים של 100 רוצים לשלם פחות על הדלק.

בצלאל סמוטריץ': גם אנחנו רוצים.

מנואל טרכטנברג: גם אני רוצה שלא יהיה בלו על הדלק.

מנואל טרכטנברג: אתה יודע, הרי זה ברור לגמרי.

מנואל טרכטנברג: זה לא עניין קיומי, זה לא עניין שאין תחליף, אל תציגו את זה ככה – זה יקר.

<שי פופר: זה ממש ככה.

<שי פופר: זה גם קיומי וגם אין תחליף.

בצלאל סמוטריץ': מנואל, אני לא מסכים אתך.

בצלאל סמוטריץ': פרופ' טרכטנברג, זה לא נכון.

בצלאל סמוטריץ': גם לנו יש אינטרס - - -

משה גפני: אי-אפשר לקיים דיון כזה.

משה גפני: כל אחד ידבר בתורו, זה בסדר גמור.

משה גפני: פרופ' טרכטנברג, דעתך נשמעה, דעתו גם נשמעה, ממשרד הביטחון וגם האחרים.

משה גפני: כן, בבקשה, בצלאל.

בצלאל סמוטריץ': יש לי הצעה מעשית.

בצלאל סמוטריץ': אני לא יודע, שוב, אני מודה שאני חדש, אם יש אפשרות שנאשר כרגע את ההארכה לתקופה של 30 יום, ובתקופה הזאת יעשו שם עבודה.

משה גפני: לא.

בצלאל סמוטריץ': הרי ביקשת גם ב-2012 ולא קרה כלום.

משה גפני: אין צו ל-30 יום.

בצלאל סמוטריץ': למה?

בצלאל סמוטריץ': הארכנו הגשת תקציב עכשיו בחודשיים.

בצלאל סמוטריץ': אפשר גם להאריך בחודש את התקנות האלה.

משה גפני: כל מה שעשינו היה בסדר?

בצלאל סמוטריץ': אפשר להאריך בחודש.

רועי פולקמן: אבל מה ישתנה עוד חודש, בצלאל?

בצלאל סמוטריץ': עוד משפט אחד.

בצלאל סמוטריץ': אני חושב שהכיוון שפרופ' טרכטנברג הציע פה עכשיו של סבסוד וכו' הוא באמת מהפכה, אני לא יודע אם זה דבר שעושים אותו ביום.

בצלאל סמוטריץ': הנקודה הזאת שאם נאריך עכשיו את הצו, אנחנו עושים את ההיפך הגמור ממה שמדינת ישראל עושה לאורך השנים עכשיו של מיסוי ירוק.

בצלאל סמוטריץ': אנחנו עושים ממש את ההיפך הגמור.

מנואל טרכטנברג: נכון.

בצלאל סמוטריץ': זו בעיני קטסטרופה.

בצלאל סמוטריץ': הדבר היחידי שמשרד האוצר צריך לתת לו תשובה, והוא יכול לתת את התשובה הזאת תוך שלושה ימים, אבל ודאי תוך 30 יום, ולהגיד לנו אם הוא מוכן להרחיב את הפטור ל-95 ו-98, לפחות קודם כול, שלא תהיה אפליה, ובוודאי שלא נעודד שימוש בדלקים יותר מזהמים.

בצלאל סמוטריץ': אבל אם תאריך את זה לשנתיים, אז יירשם בפרוטוקול שביקשת, ובעוד שלוש שנים היועצת המשפטית שלך תזכיר לך עוד פעם את אותו פרוטוקול, אבל אפילו מכתב לא תקבל לתשובה.

בצלאל סמוטריץ': אז בוא - - -

רועי פולקמן: אני פשוט חושב שאין מה לקשור בין הדברים.

רועי פולקמן: צריך לבקש, כמו שנאמר, להעביר את הפטור הזה, ולבקש ממשרד האוצר לבחון מה המשמעויות של להחריג את 95, 98, פטור מבלו לתעופה.

רועי פולקמן: הייתה פה הסכמה מכל גורמי המקצוע, ש-95 ו-98 צריך למצוא את הדרך רק לתעופה, רק לתעופה, להוריד את הבלו.

רועי פולקמן: וכרגע יש כלי טיס שאין פתרון למעט 100LL, וזה גם סכומים לא גדולים.

רועי פולקמן: אז חבל על ההתעסקות.

רועי פולקמן: צריך לדון ב-95, 98 בנפרד, זה דיון נפרד.

רועי פולקמן: בוא נקבע עוד חצי שנה או ארבעה חודשים או חודש - - -

מנואל טרכטנברג: אבל אתה רואה את ההיסטוריה של הדבר הזה.

מנואל טרכטנברג: הרי אין דבר יותר קבוע מארעי.

עפר שלח: רועי, זה לא יהיה.

עפר שלח: אתה יודע שזה לא יהיה.

עפר שלח: אני אומר לך: אני יושב בוועדה הזאת כבר שנתיים, משה יושב פה עשר שנים.

עפר שלח: כל פעם אנחנו אומרים את אותו דבר: בוא נאשר את זה לחצי שנה, בוא נאשר את זה לתשעה חודשים, ואז הם יבואו.

עפר שלח: ואז הם באים, ואתה חייב להאריך את זה עוד פעם.

עפר שלח: זה לא יהיה.

רועי פולקמן: לא, נעשה את זה בנפרד רק על 95, 98.

מנואל טרכטנברג: אבל זה לא נפרד.

מנואל טרכטנברג: הצרכן רוצה לשלם פחות.

מנואל טרכטנברג: יכלו לבוא לפה נהגי מוניות ולהגיד את אותו דבר.

מנואל טרכטנברג: זה הכול.

משה גפני: רבותי, הדיון הסתיים בעניין הזה.

בצלאל סמוטריץ': אבל יש להם, אגב.

משה גפני: בצלאל.

בצלאל סמוטריץ': לא, אבל עובדה, מדינת ישראל מכירה.

משה גפני: חבר הכנסת סמוטריץ, בפנינו מונח צו.

משה גפני: לא מדובר על סדרי גודל גדולים, בפנינו מונח צו, אנחנו לא אוהבים את הצו הזה, ואנחנו מבקשים לשקול מחדש את העניין גם של ה-95, 98.

משה גפני: ואנחנו מבקשים גם לשקול את ההצעה הזאת, שבעצם למה צריך את הנושא של הדלק, אפשר לסבסד במישרין את הנושא של התעופה.

משה גפני: אני לא חושב שאנחנו יכולים לבקש עכשיו צו שיהיה ל-30 יום.

משה גפני: צו ל-30 יום אתה צריך צו חדש שיבוא.

משה גפני: אני גם לא חושב שזה נושא רציני.

משה גפני: בסופו של דבר מי שייפגע זה אלה שמקבלים את הדלק הזה.

בצלאל סמוטריץ': לא, זה אנחנו לא רוצים.

משה גפני: לא צריך צו חדש?

<שגית אפיק: זה כמו תקנות.

משה גפני: שמה, אפשר לשנות את המועדים?

משה גפני: אפשר לשנות את המועד, לעשות את זה לשנה?

בצלאל סמוטריץ': לחצי שנה, ויבדקו את זה.

מנואל טרכטנברג: לחצי שנה.

מנואל טרכטנברג: חצי שנה, אתה יודע, שאפשר יהיה לבוא לדיון אחרי זה על האלטרנטיבות.

משה גפני: רגע, שנייה.

משה גפני: אתם מסכימים לזה?

<יעקב בוזו: משרד התחבורה הרי ביקש שלוש שנים, בגלל כל ההסבות.

בצלאל סמוטריץ': לא, אבל אנחנו רוצים תשובות עוד חצי שנה.

משה גפני: מה את אומרת, משרד התחבורה?

<ברוני חירמן: הרי לא ישתנה שום דבר עוד חצי שנה.

מנואל טרכטנברג: מה זאת אומרת?

<ברוני חירמן: אני רוצה רק להוסיף לעניין של סבסוד, יש שתי חברות תעופה בתעופה הפנים ארצית: "אל-רום" ו"עיט", שמבצעות טיסות לפריפריה, "אל-רום" לערבה ו"עיט" לראש-פינה.

<ברוני חירמן: החברות האלה כבר מסובסדות על-ידי משרד התחבורה, זאת אומרת אנחנו במקרה הזה מדברים על הגדלת הסבסוד.

מנואל טרכטנברג: זה משהו אחר.

<ברוני חירמן: החברות האלה משתמשות בבנזין 100.

<ברוני חירמן: לא, זה כבר מסובסד.

<ברוני חירמן: מה שאני אומרת זה שהמוצר כבר מסובסד.

משה גפני: בצלאל, רצית להעלות את העניין של ה – שלחת לי מכתב.

משה גפני: תעלה את זה, את הנושא של המקוואות.

בצלאל סמוטריץ': כן, אעלה עוד כבר.

בצלאל סמוטריץ': אם כבר, שוב, מעניין לעניין באותו עניין.

בצלאל סמוטריץ': ב-2010 היה כאן דיון דומה על הישבון של בלו ולא על פטור בעצמו, ועלתה שאלה מדוע אין הישבון, היה בעבר עד 2009, היה שיפוי למועצות דתיות על סולר לחימום מקוואות ביישובים קטנים.

בצלאל סמוטריץ': היה תקציב בתקנה, משרד האוצר רוקן את התקנה.

בצלאל סמוטריץ': ב-2010, בעקבות דרישת היושב-ראש, משרד האוצר התחייב להשיב שם את הסכום.

בצלאל סמוטריץ': זה החזיק בערך שנה וחצי.

בצלאל סמוטריץ': אחרי שהיושב-ראש הזה התחלף, אז משרד האוצר שב לסורו והפסיק את התקצוב של התקנה הזאת.

בצלאל סמוטריץ': מדובר על בערך 2,000,000 שקלים בשנה.

בצלאל סמוטריץ': אני חושב שאם משרד האוצר בצורה של הישבון לא מצליח לעשות את זה, אז יכול להיות שאין ברירה, צריך לעשות את זה בצורה של פטור מראש.

בצלאל סמוטריץ': אין שום סיבה בעולם, שוב, כשמדובר על הישבון אז זה רכבת ישראל ומוניות והמון המון המון שימושים שנעשים בסולר, שהם לא שימושי תחבורה.

בצלאל סמוטריץ': הרי נכון, היסטורית בסולר היה פטור בכלל, ולאורך השנים זה יצר עיוותים, מכיוון שרכבים פרטיים השתמשו בסולר, ואז העלו לאט-לאט את הבלו על הסולר והשוו אותו לבנזין.

בצלאל סמוטריץ': אבל עדיין החריגו משאיות והחריגו מוניות והחריגו רכבות והחריגו והחריגו, והייתה הבנה.

<גיא גולדמן: יש ביקורת גדולה של ה-OECD אגב על כל ההחרגות האלה של הסולר.

בצלאל סמוטריץ': בסדר.

בצלאל סמוטריץ': אבל הייתה הבנה שהסולר להסקה של מקוואות, צריך לשפות מועצות דתיות על הטלת המס הזה.

בצלאל סמוטריץ': עוד פעם, זה החזיק מעמד תקופה קצרה מאוד, ומהר מאוד רוקנו שם את התקנה.

בצלאל סמוטריץ': הייתי רוצה להתנות את זה גם בזה.

משה גפני: תשובה.

בצלאל סמוטריץ': זה לא פחות חשוב מהסינים ב"קוקפיטים".

בצלאל סמוטריץ': יהיו לנו סינים במקוואות.

משה גפני: בסדר.

משה גפני: תשובה.

רחל עזריה: סיניות.

<יעקב בוזו: זה קשור לאגף תקציבים.

<יעקב בוזו: זה התקצוב.

בצלאל סמוטריץ': לא, אבל זה לא עובד בתקצוב, אז נכניס את זה בתוך הפטור.

רחל עזריה: נו, באמת.

בצלאל סמוטריץ': למה לטייסים כן ולמקוואות לא?

<יעקב בוזו: זה בכלל לא עומד כאן על הפרק.

<יעקב בוזו: צריך להכין צו חדש ולחשוב עוד פעם.

משה גפני: לא, לא מדובר על צו.

משה גפני: אז הם נתנו - - -

<יעקב בוזו: על מקוואות?

<יעקב בוזו: נכון, אז זה היה אגף התקציבים.

משה גפני: אז זה היה סיפור שיעבירו - - -

<יעקב בוזו: בסדר, שינהל מול אגף תקציבים.

רועי פולקמן: זו שאלה מעניינת, אני רק פשוט לא בטוח איך זה קשור לדיון.

משה גפני: נורא קשור.

משה גפני: לפי דעתי, זה לא הסעיף הזה, אבל מה שחבר הכנסת סמוטריץ מעלה, פשוט אגף התקציבים לקח את הכסף הזה.

רועי פולקמן: לא, אני מסכים, אבל יש גם חימום במוסדות ציבור, בבתי-ספר.

רחל עזריה: נכון, בתי-ספר לא מחממים היום.

<קריאה: לא מחממים בסולר.

רועי פולקמן: אני חושב שצריך לדון בזה, אבל זה דיון על תעופה, אני לא בטוח שזה קשור.

רחל עזריה: הם לא מחממים בכלל, בגלל המשבר של המחיר של הסולר.

רחל עזריה: זה מה שקורה בכלל.

רועי פולקמן: למה לא לחמם בתי-ספר עם סולר מוזל?

<טמיר כהן: קשישים.

רועי פולקמן: קשישים, בתי אבות.

בצלאל סמוטריץ': בסדר, אז במקוואות הייתה הבנה.

רחל עזריה: בסדר, אבל אל תתנה את זה פה.

רחל עזריה: זה נראה לי לא מתאים להתנות את זה.

<יעקב בוזו: למה זה קשור למטוסים?

רועי פולקמן: אני לא נגד מקוואות, אבל אני גם בעד בתי קשישים, לחמם בסולר מוזל באותו הקשר.

משה גפני: אפשר רגע לדבר בוועדה הזאת או אי-אפשר?

משה גפני: משרד האוצר לקח, הוא לא לקח מקשישים, הוא לא לקח מבתי-ספר, הוא לא לקח ממקומות אחרים.

משה גפני: הוא לקח ממקוואות, הוא לקח את הכסף הזה.

משה גפני: לקח.

משה גפני: ואז כשהגיע הנושא שדיברו על תרבות פנאי ועל מטוסים ועל הכול ועל הישבון ועל רכבת, הייתה רשימה כאורך הגלות, ששם יש פטור.

משה גפני: ביקשתי שיהיה גם פטור על המקרה הזה, בגלל שאגף התקציבים לקח את הכסף הזה ולא תקצב את המקוואות.

רועי פולקמן: אוקיי.

רועי פולקמן: אם יש תקנה כזאת - - -

משה גפני: אמרתי: תתנו הישבון גם לזה.

משה גפני: הרי לקחתם, והם הודו בזה, היה בדיון בוועדה.

משה גפני: בסוף הם אמרו:

משה גפני: אנחנו לא רוצים שזה יהיה בתוך הצו הזה, ניתן הישבון למועצות הדתיות שבהן - - -

רועי פולקמן: הבנתי.

משה גפני: והם נתנו את זה.

בצלאל סמוטריץ': ואחרי שנה וחצי הפסיקו.

משה גפני: רק שנייה.

משה גפני: ואחרי זה האריכו.

משה גפני: בקדנציה הקודמת זה נעלם.

משה גפני: זה הכול.

רועי פולקמן: אפשר להחזיר את זה.

משה גפני: מעלה חבר הכנסת סמוטריץ את העניין הזה, והוא אומר:

משה גפני: הרי לקחו את הכסף, החזירו את זה דרך ההישבון, זה באמת לא קשור לכלי הטיס, אבל זה היה דיון גדול על הרבה מאוד נושאים, זה גם רכבת – למה נותנים פטור על הדלק או הישבון, למה נותנים לרכבת?

משה גפני: למה לא נותנים לבתי-ספר?

משה גפני: מה דעתך על זה?

רחל עזריה: דעתי היא שאם אנחנו רוצים לקיים דיון על מקוואות – אני בעד, וגם ביקשתי בוועדת הפנים שננהל דיון, כי יש המון דברים.

משה גפני: בסדר.

משה גפני: ביקש - - -

רחל עזריה: נושא המקוואות זה תמיד מסוג הדברים שאיכשהו מחליקים, ואף פעם לא מנהלים דיון מסודר.

רחל עזריה: איפה אנחנו רוצים מקוואות?

רחל עזריה: - - - רוצים לשפץ?

משה גפני: אני בעד לקיים דיון מסודר.

בצלאל סמוטריץ': אבל היה חוב.

רחל עזריה: אין כללים.

רחל עזריה: ופה להכניס בתוך הטיסה – באמת, אני גם אטוס למקווה.

משה גפני: מאה אחוז, בתוך הטיסה.

משה גפני: בסדר, אני לא הולך להכניס את זה.

רחל עזריה: אני הולכת ברגל.

משה גפני: חברת הכנסת רחל עזריה, אמרתי בתחילת הדיון, ידעתי שבסוף תגידי את זה.

רחל עזריה: שמה?

משה גפני: לא חשוב.

רחל עזריה: איזה?

רחל עזריה: שאני טסה?

משה גפני: לא, כלום.

בצלאל סמוטריץ': גפני, מותר לטבול בדלק?

רחל עזריה: אוי ואבוי.

משה גפני: שנייה, אמרתי שאני בעד, אני לא מתנה את זה בשום דבר.

משה גפני: להיפך.

רועי פולקמן: טבילה בדלק סילוני.

רועי פולקמן: זה רעיון מהפכני.

רחל עזריה: ככה אתה רוצה שהדיון על מקוואות ייראה?

רחל עזריה: שמחליקים את זה - - -

בצלאל סמוטריץ': אבל, רחל, זה לא קשור.

בצלאל סמוטריץ': עלה דבר - - -

משה גפני: מצדי, הלוואי ויטוסו למקוואות.

משה גפני: את לא שומעת.

משה גפני: נכנס לך עכשיו המקוואות בראש?

בצלאל סמוטריץ': פספסת משהו.

רחל עזריה: אל תדבר אלי ככה, לא פספסתי כלום.

משה גפני: רחל, תקשיבי אלי, תעשי לי טובה.

רחל עזריה: תשתיק אותו, זה הוא שמדבר בלי רשות.

משה גפני: היא צודקת.

משה גפני: הפעם היא צודקת.

בצלאל סמוטריץ': תמיד היא צודקת.

משה גפני: רחל, הנושא היה, רחל - - -

רחל עזריה: כן, אני אתך.

מיקי רוזנטל: למה המקוואות מחממות בסולר?

משה גפני: הכול בסדר.

משה גפני: שנייה, אפשר רגע לנהל פה דיון?

משה גפני: עם כל הכבוד, להפסיק עם זה.

משה גפני: היה דיון לגבי הישבון של דלק, דיון על הרבה מאוד נושאים.

משה גפני: יש נושא אחד שהעלינו אותו ב-2012, אמרנו לאגף התקציבים, והוא הודה בזה.

משה גפני: תקצבו את הנושא – רק שנייה.

רחל עזריה: ולקחו אותו.

משה גפני: תקצבו את זה.

משה גפני: אמרתי: למה זה לא? הרי פה הורדתם.

משה גפני: אז הם אמרו: בסדר, אתה צודק, וניתן את זה דרך הישבון.

משה גפני: היה מדובר לתקצב את זה ב-2,000,000 שקל.

משה גפני: לא מצב המקוואות ולא שום דבר אחר – הורידו את זה וביקשו להשיב את זה דרך ההישבון, וכך היה.

משה גפני: אני לא חשבתי להעלות את זה, פנה אלי אתמול חבר כנסת נכבד בשם בצלאל סמוטריץ, שהוא מהבית היהודי.

משה גפני: והוא שלח לי מכתב, והמכתב פה, והוא אמר: הנה, עולה עוד הפעם הנושא הזה של הדלק.

משה גפני: למה הפסיקו?

משה גפני: הרי היו פעמיים שזה היה בדיון, בקדנציה הקודמת זה לא היה, אני לא הייתי היושב-ראש אז.

משה גפני: ואז אמרתי: בסדר, יש את המכתב, אני מעלה את זה.

משה גפני: אני מבקש מכם לבדוק את זה עם אגף התקציבים, תחזרו עם תשובה.

משה גפני: זה הכול.

משה גפני: מי בעד אישור הצו?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: 1 נמנע.

משה גפני: בעד אישור הצו – רוב

משה גפני: נמנעים – 1

משה גפני: הצו אושר.

משה גפני: תודה רבה.

משה גפני: עם הפניות שלנו, אני מבקש תשובות על הדברים האלה, למה צריך לעשות את זה לא דרך סבסוד?

משה גפני: ולמה לא את הדלק הירוק, שצריך גם להכניס לתוך העניין ולשמור על זה?

משה גפני: ואני רוצה תשובה לחבר הכנסת סמוטריץ, שאני מצטרף אליו, ואני רוצה לדעת למה הפסיקו את זה.